Youth (երգ, Շոն Մենդես)

«Youth», կանադացի երգիչ Շոն Մենդեսի երգը ամերիկացի երգիչ Քալիդի մասնակցությամբ։ Երգը գրել են Մենդեսը, Քալիդը, Թեդի Գեյգերը, Ջեֆ Ուորբեթոնը և Սքոթ Հարրիսը և պրոդյուսերավորել են Ջոել Լիթլը և Մենդեսը։ Երգը թողարկվել է Island Records լեյբլում 2018 թվականի մայիսի 3-ին որպես Շոն Մենդեսի նույնանուն երրորդ ստուդիական ալբոմի երկրորդ սինգլ։


== Պատմություն և թողարկում ==
Երգը առաջին անգամ բացահայտվել է, երբ Մենդեսը ներկայացրել է ալբոմի երգացանկը։ 2018 թվականի մայիսին Մենդեսը հայտարարել է սինգլի թողարկման մասին Թվիթթերում` «you can't take my youth away» (անգլ. թարգմանաբար՝ «դու չես կարող խլել իմ երիտասարդությունը») բառերով։ Քալիդը ռեթվիթ է կատարել Մենդեսի հրապարակումը` «Pain, but I won't let it turn into hate» (անգլ. թարգմանաբար՝ «Ցավ, բայց ես թույլ չեմ տա, որ այն վերածվի ատելության») բառերով։ Բառերը նաև ցուցադվել են Նյու Յորքի, Լոս Անջելեսի, Չիկագոյի, Մայամիի, Վաշինգտոնի, Տորոնտոյի, Լոնդոնի, Բեռլինի, Ստոկհոլմի, Ռիոյի և Մելբուռնի փողոցների գովազդային վահանակների վրա։
Երգի պրեմիերան տեղի է ունեցել Զեյն Լոուի Beats 1 ռադիոշոուի ժամանակ, որտեղ Մենդեսը խոսել է Քալիդի հետ համագործակցության մասին։ Մենդեսը ասել է, որ երգը ոգեշնչված է 2017 թվականի մայիսին Մանչեստրում տեղի ունեցած պայթյունից։ Նա գրել է Քալիդին` «Երբ մենք հավաքվենք, մենք պետք է հայտարարություն անենք, պետք է շարժվենք, պետք է գրենք նրա մասին, թե ինչ է կատավում կյանքում և թե ինչ է զգում երիտասարդությունը», ասելով, որ «նրանք դա անելու ձայն ունեն»։
Նանք հավաքվել են ստուդիայում պայթյունից հետո։ Մենդեսը կիսվել է` «Մենք միշտ վախեցած ենք, երբ գնում ենք սեսիայի և մտածում ենք` «Լավ, սա մեծ սեսիա կլինի։ Ես մեկ օր ունեմ։ Այն լա՞վ երգ կլինի, թե՞ վատ։» Ես հիշում եմ, երբ առավոտյան արթնացա և մտածեցի, որ իմ երիտասարդությունը փորձում են խլել ինձնից։ Երիտասարդությունը ոչ որպես տարիք, այլ որպես իմ սեր, իմ ուրախություն, իմ աշխատանք, իմ մաքրություն։ Սա տարիքի մասին չէ. դու կարող ես լինել հիսուն տարեկան և քո երիտասարդությունը այստեղ է, այն քո մեջ է։ Եվ աշխարհում տեղի ունեցող այս բոլոր սարսափելի իրադարձությունները, այս վերնագրերը, թվում է, որ այն ամեն օր մեզնից ավելի ու ավելի շատ են խլելու, և ես մտածեցի` «Սա այն է, ինչի մասին ես պետք է գրեմ»»։
Դուետի ակուստիկ տարբերակը թողարկվել է 2018 թվականի մայիսի 24-ին։
2018 թվականի դեկտեմբերի 21-ին թողարկվել է երգի ռեմիքս տաբերակը Ջեսի Ռեյեսի մասնակցությամբ։


== Ստեղծագործություն ==
«Youth» երգը վոկալային դուետ է միդտեմպո փոփի և R&B-ի ոճով, նվիրված դժբախտությունից հետո երիտասարդության պահպանմանը։ Երգը հղումներ է պարունակում ներկայիս սոցիալական և քաղաքական կլիմայի վերաբերյալ։


== Երաժշտական տեսահոլովակ ==
Երգի երաժշտական տեսահոլովակը թողարկվել է Apple Music-ում և VEVO-յում 2018 թվականի նոյեմբերի 5-ին։ Ռեժիսորն է Էնթոնի Մանդլերը։


== Կենդանի կատարում ==
Մենդեդը և Քալիդը կատարել են Youth երգը 2018 թվականի մայիսի 20-ին Billboard Music Award-ի ժամանակ, որպես հարգանքի տուրք հրաձգային զենքի զոհերին։ 2018 թվականի սեպտեմբերի 29-ին Մենդեսը և Ջոն Լեջենդը երգը կատարել են Global Citizen Festival փառատոնի ժամանակ Նյու Յորքում։


== Երգացանկ ==
Թվային ներբեռնում«Youth» (Քալիդի մասնակցությամբ)` 3:09Թվային ներբեռնում` ակուստիկ«Youth» ((Քալիդի մասնակցությամբ) (ակուստիկ))` 3:09


== Ձայնագրման մասնակիցներ ==
Տվյալները` Tidal:

Շոն Մենդես` վոկալ, հեղինակ, արտադրություն
Քալիդ` վոկալ, հեղինակ
Սըր Նոլան` հեղինակ
Սքոթ Հարրիս` հեղինակ
Թեդի Գեյգեր` հեղինակ
Ջեֆ Ուորբեթոն` հեղինակ
Ջոել Լիթլ` արտադրություն, ինժեներինգ, ստեղնաշարեր, ակուստիկ կիթառ, պերկուսիա, ծրագրավորում
Հարի Բըր` միքսինգի ասիստենտ
Էնդրյու Մորի` միքսինգ


== Չարթեր ==


== Հավաստագրումներ ==


== Թողարկման պատմություն ==


== Ծանոթագրություններ ==